CELEX: 22005D0559
Language: et
Date: 2005-06-17 00:00:00
Title: 2005/559/: EÜ-EFTA Ühiskomitee “Ühistransiidi” otsus nr 2/2005, 17. juuni 2005, millega muudetakse 20. mai 1987. aasta ühistransiidiprotseduuri konventsiooni

21.7.2005   
            
            
               ET
            
            
               Euroopa Liidu Teataja
            
            
               L 189/59
            
         EÜ-EFTA ÜHISKOMITEE
      ÜHISTRANSIIDI OTSUS nr 2/2005,
   17. juuni 2005,
   millega muudetakse 20. mai 1987. aasta ühistransiidiprotseduuri konventsiooni
   (2005/559/EÜ)
   ÜHISKOMITEE,
   võttes arvesse 20. mai 1987. aasta ühistransiidiprotseduuri konventsiooni, (1) eriti selle artikli 15 lõike 3 punkti a,
   ning arvestades järgmist:
   
               (1)
            
            
               Lähetatava transpordivahendi andmed ja riikkondsus on kohustuslik teave, mis tuleb kanda transiidideklaratsiooni lahtrisse 18.
            
         
               (2)
            
            
               Tiheda liiklusega konteineriterminalides võib juhtuda, et transiidiformaalsuste täitmise ajal pole veel teada, millist transpordivahendit maanteetranspordiks kasutatakse. Sellegipoolest on olemas transiidideklaratsiooni kantavate kaupade vedamiseks kasutatava konteineri andmed ning need on juba märgitud deklaratsiooni lahtris 31.
            
         
               (3)
            
            
               Kõnealuste asjaolude tõttu ja arvestades, et kaupu saab eespool kirjeldatud viisil kontrollida, tuleks võimaldada asjakohast paindlikkust lubades jätta täitmata transiidideklaratsiooni lahtri 18, kui on võimalik tagada, et nõuetekohased andmed kantakse asjakohasesse lahtrisse hiljem.
            
         
               (4)
            
            
               Seepärast tuleks konventsiooni vastavalt muuta,
            
         ON TEINUD JÄRGMISE OTSUSE:
   Artikkel 1
   20. mai 1987. aasta ühistransiidiprotseduuri konventsiooni A7 lisa III liidet muudetakse vastavalt käesoleva otsuse lisale.
   Artikkel 2
   Käesolev otsus jõustub selle vastuvõtmise päeval.
   Käesolevat otsust kohaldatakse alates 1. juulist 2005.
   
      Bern, 17. juuni 2005
      
         
            Ühiskomitee nimel
         
         
            esimees
         
         Rudolf DIETRICH
         
      
   
   
      (1)  EÜT L 226, 13.8.1987, lk 2. Konventsiooni on viimati muudetud otsusega nr 2/2002 (EÜT L 4, 9.1.2003, lk 18).
   
      LISA
      20. mai 1987. aasta ühistransiidiprotseduuri konventsiooni A7 lisa III liite II jaotise I punktis lisatakse lahtri 18 selgitavasse märkusesse järgmine teine lõik:
      
         “Kui kaupu veetakse maanteesõidukitega transporditavates mahutites, võivad pädevad asutused lubada printsipaalil jätta käesoleva lahtri tühjaks, kui lähtepunktis ei ole transiidideklaratsiooni täitmisel logistilistel põhjustel võimalik esitada transpordivahendi andmeid ja riikkondsust ning kui lepinguosalised saavad tagada, et nõuetekohane teave transpordivahendi kohta kantakse hiljem lahtrisse 55.”